Arte renaixentista

Por arte renaixentista o arte d'o Renaiximiento cal entender que nos referimos a las expresions artisticas (arquitectura, con l'arquitectura renaixentista; escultura, con l'escultura renaixentista; pintura, con a pintura renaixentista y atras artes decorativas) mientres un periodo d'a Historia d'Europa (y de bellas atras partes d'o mundo, como en as colonias d'Espanya en America latina) entre los anyos 1350 y 1620, cuan ixe estilo artistico estió d'emplego preponderant. Se tracta d'un estilo artistico amaneixiu en Italia arredol de 1400 y que s'estendilla paralelament enta cualques atros campos, como a Literatura, la Filosofía, la musica, la ciencia u la tecnolochía. L'arte renaixentista se desembolica basando-se en l'arte de l'Antiguidat clasica (que se percibe como la mas noble d'as tradicions artisticas anteriors) pero que a monico incorpora d'una man os abances artisticos que s'escayecen mas que mas en o norte d'Europa en ixas envueltas y, d'atra man, los abances tecnolochicos en aplicando lo conoiximiento cientifico contemporanio. Conchuntament con l'Humanismo, s'estendilló poquet a poquet por todo lo continent europeu y ye considerau por os estudiosos d'a Historia de l'arte como lo movimiento artistico que marca la transición dende la Europa de l'Edat meya dica l'Europa de l'Edat moderna.

 Se veiga tamién 
 Arquitectura renaixentista.
 Escultura renaixentista.
 Pintura renaixentista.

 Vinclos externos 

*